## La Generalitat arreplega tres distincions de la Xarxa Acadèmica de Govern Obert Internacional pels seus projectes en matèria de transparència

*** El director general de Transparència i Participació, José Tárrega, assistix a Valladolid a la cerimònia d’entrega de guardons de la I Edició dels Premis Audaç
* La millora de la informació sobre béns immobles en Gva Oberta, el Registre de Grups d’Interés i la Plataforma de Transparència en Entitats Privades són els projectes valencians guardonats**

El director general de Transparència i Participació, José Tárrega, ha arreplegat en nom de la Generalitat tres distincions de la I Edició de les Distincions Audaç de la Xarxa Acadèmica de Govern Obert Internacional (RAGA), pels seus projectes en matèria de transparència i avanços relacionats amb la qualitat de la informació publicada.

José Tárrega ha assistit, a Valladolid, a la cerimònia d’entrega de guardons de la I edició dels premis esmentats.

En concret, la millora de la informació sobre béns immobles en el portal de transparència de la Generalitat Gva Oberta, el Registre de Grups d’Interés (REGIA) i la Plataforma de Transparència en Entitats Privades (TEP) han sigut els projectes valencians guardonats, la qual cosa situa la Comunitat Valenciana com a l’autonomia que més reconeixements rep en esta edició.

Durant la cerimònia, el director general de Transparència i Participació, José Tárrega, ha agraït este important reconeixement que “premia el treball de la Generalitat en la millora de la transparència i de la qualitat de la informació pública”.

Fecha: 15/03/2024